als_Latn dik_Latn sag_Latn
Një studim i ri i publikuar nga Daily Mail ka dalë në konkuzionin se dieta mesdhetare forcon kockat. Konsumimi i vajit të ullirit, perimeve, frutave dhe peshkut forcon kockat dhe ul rrezikun për një frakturë të mundshme.
Kjo dietë mbron gjithashtu nga sëmundjet e kockave si osteoporoza, ndërkohë që rekomandohet sidomos për gratë, gjatë periudhës së menopauzës. Në studim u përfshin 90.014 gra dhe u vu re se ato gra që konsumonin ushqimet e larpërmenduara ishin 29% më të mbrojtura se femrat e tjera për të pësuar një frakturë.
Gartë e përfshira në studim, plotësuan një pyetësor në lidhje me zakonet e të ushqyerit dhe dietës që përdorinin. Dieta e grave që kishin kocka më të forta, konsistonte kryesisht në ushqime të gatuara me vaj ulliri, perime, fruta, peshk, ndërkohë që mishin dhe gjalpin e konsumonin shumë pak.
Edhe studime të mëpërshme kanë treguar sa efektive është dieta mesdhetare për shëndetin e kockave. Në një studim të publikuar në vitin 2012, në të cilën u përfshinë të moshuarit u vu re se ata persona që përdorin këtë regjim ushqimor, kishin sasi të mëdha në trup, të osteokalçin që sherben për forcimin e kockave.
Doktori Walter Willet , është kaq i bindur për efektet pozitive të dietës mesdhetare, saqë shprehet se mjekët duhet ta japin të detyruar këtë dietë, për pacientët e tyre./tvklan.al
als_Latn als_Latn als_Latn als_Latn als_Latn